burgasdotpro/wikipedia huggingface dataset:
A-104 (SA-8)

A-104 (SA-8, Saturn-Apollo 8) bola orbitálna misia nosnej rakety Saturn I. Bola deviatou misiou rakety Saturn. Náklad tvorila maketa veliteľského a servisného modulu kozmickej lode Apollo a satelit Pegasus B.
Ciele misie.
Úlohou misie bolo dopraviť satelit Pegasus B na obežnú dráhu, testovať vybavenie pre budúce lety s posádkou programu Apollo a overiť presnosť navádzacej sústavy nosnej rakety Saturn I. Prvé dva ciele boli zhodné s predchádzajúcou misiou A-103 a overenie presnosti bolo potrebné, pretože predchádzajúce misie boli na nižšej obežnej dráhe a bolo teda žiaduce preveriť schopnosť nosiča vyniesť náklad na rôzne dráhy. Nosná raketa sériové číslo SA-8 a náklad boli takmer zhodné ako pri predchádzajúcej misii A-103. Maketa veliteľského modulu - sériové číslo BP-26 bola vybavená špeciálnymi meračmi teploty v jednom z blokov Reaction Control System (RCS) trysiek, podobne ako pri misii A-102. 
Satelit Pegasus B bol opäť zapuzdrený v servisnom module, z ktorého bol vysunutý po odhodení veliteľského modulu. Druhý stupeň S-IV, servisný modul a satelit Pegasus mali zostať spojené po celú dobu pobytu na orbite až do vstupu do atmosféry, kde mali zaniknúť.
Priebeh letu.
Štart sa uskutočnil 25. mája 1965 na štartovacej rampe LC 37B. Išlo o prvý nočný štart Saturnu I. Presný čas štartu bol posunutý o 35 minút, kvôli zjednoteniu s časom otvorenia štartovacieho okna. Priebeh letu bol bezproblémový a cieľová obežná dráha bola dosiahnutá približne 10,6 minúty po štarte. Výsledná dráha mala apogeum vo výške 740 a perigeum 502 kilometrov. Satelit Pegasus B bol rozvinutý rovnako ako pri misii A-103 a jeho plánovaná životnosť bola 1220 dní. Došlo síce k menším poškodeniam a zlyhaniam, ale všetky požiadavky boli splnené a misia bola vyhlásená za úspešnú. Celková hmotnosť vynesených častí predstavovala 15 473 kg. Pegasus B bol deaktivovaný 29. augusta 1968 a so zvyškom rakety vstúpil do atmosféry v novembri 1979.
Galilea

Galilea (po hebrejsky הגליל, "Ha-Galil", po arabsky الجليل – "al-Džalíl") je hornatá oblasť na severe Izraela. Jej hranice vymedzuje na juhu údolie Emek Jizreel (Jezraelská nížina) a údolie Bejt Šean, na východe Jordánske údolie, Tiberiadske jazero a Chulské údolie. Západ Galiley tvorí pobrežie Stredozemného mora a Emek Zebulun (Zebulunské údolie) a na severe ju ohraničuje pohorie Libanon.
Galilea sa rozdeľuje na Hornú a Dolnú Galileu, ktoré oddeľuje údolie Bikat Bejt ha-Kerem, tiahnúce sa stredom územia od západu na východ. Horná Galilea je hornatejšia, najvyšší vrchol Har Meron dosahuje výšku , Dolná je miernejšia s mnohými širokými údoliami.
Andrej Konstantinovič Gejm

Andrej Konstantinovič Gejm (* október 1958, Soči, Rusko, vtedy Ruská SSR, ZSSR), v západnom svete známy ako Andre Geim, je ruský fyzik žijúci v Holandsku. 
Je známy predovšetkým vďaka svojim výskumom grafénu, za ktoré dostal spoločne s Konstantinom Sergejevičom Novoselovom Nobelovu cenu za fyziku za rok 2010.
Konstantin Sergejevič Novoselov

Konstantin Sergejevič Novoselov (* 23. august 1974, Nižnij Tagil, Rusko, vtedy Ruská SFSR, ZSSR) je ruský fyzik žijúci v Spojenom kráľovstve. 
Je známy predovšetkým vďaka svojim výskumom grafénu, za ktoré dostal spoločne s Andrejom Konstantinovičom Gejmom Nobelovu cenu za fyziku za rok 2010.
Drupal

Drupal je free a open source redakčný framework (CMF – Content Management Framework) napísaný v PHP a šírený zdarma pod licenciou GNU GPL. Je používaný ako back-end systém pre prinajmenšom 1% všetkých webov , počnúc osobnými blogmi až po stránky väčších spoločností a politických subjektov. Tiež býva používaný pre knowledge management a obchodnú spoluprácu.
Štandardné vydanie Drupalu, známe ako jadro alebo Drupal core, obsahuje základné črty spoločné s väčšinou redakčných systémov. Tieto zahŕňajú registráciu a správu účtov používateľov, správu menu, RSS-feedy, prispôsobovanie rozvrhntia stránky a administráciu systému. Inštalácia jadra Drupalu môže byť použitá ako webstránka typu brožúrky, jeden alebo viac-užívateľský blog, ako internetové fórum, či komunitný portál poskytujúci obsah vytváraný užívateľmi.
Jadro rozširuje ďalších viac ako 40 000 (k 10.04.2018) modulov poskytovaných a podporovaných komunitou, známych ako "contrib moduly". Tieto moduly slúžia na pozmenenie alebo rozšírenie vlastností jadra, poskytovanie nových vlastností alebo prispôsobenie chovania a výzoru Drupalu. Pre túto možnosť rozšírenia pluginmi a pre modulárny design je Drupal niekedy popisovaný ako framework pre správu obsahu.
Aj keď Drupal poskytuje pokročilé rozhranie pre programátorov, pre základnú inštaláciu a správu nie sú nutné žiadne programátorské znalosti.
Drupal pobeží na každej platforme, ktorá podporuje webový server, na ktorom beží PHP 4.4.0+ (zahŕňajúc Apache, IIS, Lighttpd a nginx), a databázu (napríklad MySQL alebo PostgreSQL) na ukladanie obsahu a nastavení.
Príklady.
Príklady webových projektov postavených na Drupale:
Externé odkazy.
Oficiálne anglické stránky 
Stránky českej komunity
Stránky slovenskej komunity
Live v Klube za zrkadlom

Live v Klube za zrkadlom je prvý koncertný album skupiny Fermata z roku 2007. Vydanie bolo sprevádzané rovnomenným DVD, obsahujúcim tri skladby navyše: „Rendez-vous“, „Full Power“ a „Apple Tree in Winter“. Nahrávka vznikla v Klube za zrkadlom v Bratislave-Petržalke. Názvy niektorých skladieb sa jemne odlišujú od originálnej podoby: „For Huascaran“ (pôvodne „Huascaran“), „Vasco da Gama“ (pôvodne „Da Gama“). Skladba „For Huascaran“ je excerptom zo všetkých pôvodných skladieb albumu "Huascaran".
E-Z Rollers

E-Z Rollers je britská drum and bassová skupina tvorená Jayom Hurrenom (tiež známy ako JMJ), Alexom Banksom (známy zo skupiny Hyper-On Experience) a Kelly Richardsom. Skupina bola založená v roku 1995 v anglickom Norfolku.
Jedným z ich prvých hitov bola skladba „Rollede Into 1“ a iné skladby ako napríklad „Short Change“, ktorá sa nachádza v hre "GTA2", „Cop Theme“, ktorá sa nachádza v soundtracku hry "Sled Storm", remix skladby „Tough At The Top“; „Soundclash“ v časti soundtracku hry "Rollcage" a „Breakbeat Generation“, ktorá sa nachádza v úvode hry "Rollcage Stage II". E-Z Rollers začali vydávať svoje nahrávky cez vydavateľstvo Moving Shadow, ale neskôr si vytvorili vlastné vydavateľstvo nazvané Intercom Recordings.
Weekend World

Weekend World je druhý album britskej drum and bassovej skupiny E-Z Rollers. Bol vydaný v roku 1998. V roku 1999 bol znovu vydaný s dvomi bonusovými skladbami a trochu zmeneným zoznamom skladieb a obalom albumu.
Gliese 581 g

Gliese 581 g je neoverená planéta podobná Zemi, na ktorej údajne sú podmienky vhodné pre život. Bola objavená 29. septembra 2010. Obieha okolo hviezdy Gliese 581, pričom doba obehu je 37 dní. Gliese 581g uviazla so svojou materskou hviezdou v takzvanej synchrónnej rotácii, čo znamená, že sa otočí okolo svojej osi za rovnakú dobu ako obehne svoju materskú hviezdu a nestrieda sa na nej deň a noc.
Live v Klube za zrkadlom (DVD)

Live v Klube za zrkadlom je prvé koncertné DVD a vôbec prvé DVD skupiny Fermata z roku 2007. Jeho vydanie bolo sprevádzané rovnomenným CD-albumom, od ktorého sa odlišuje tromi skladbami navyše: „Rendez-vous“, „Full Power“ a „Apple Tree in Winter“. Nahrávka vznikla v Klube za zrkadlom v Bratislave-Petržalke. Skladba „For Huascaran“ je excerptom zo všetkých pôvodných skladieb albumu "Huascaran".
Skladby.
"Bonusy":
Renault Frégate

Renault Frégate bol automobil vyššej strednej triedy, ktorý vyrábala francúzska automobilka Renault v rokoch 1951-1960.
Bol k dispozíci vo dvoch vyhotoveniach: Affaires a Amiral. Renault vypočul sťažnosti ohľadne 2-litrového motora a uviedol nový 2141 cc motor Etendard v roku 1956 s výkonom 77 hp (57 kW). V roku 1956 bol uvedený aj populárny estate model Domaine spolu s novou luxusnou špecifikáciou Grand Pavois specification. V roku 1957 pribudla možnosť výberu 3-rýchlostnej poloautomatickej prevodovky 'Transfluide' a tiež bol k dispozícii o niečo výkonnejší 2141 cc motor s 80 bhp (60 kW, 81 PS).
Hirošimský pamätník mieru

Hirošimský pamätník mieru alebo Atómový dóm alebo Kupola/Dóm atómovej bomby ( - doslova: "kupola atómovej bomby", názov "atómový dóm" vznikol chybným prekladom japonského slova "dómu" a zodpovedajúceho anglického "dome") je torzo budovy a pamätník obetiam atómového výbuchu v Hirošime. 6. augusta 1945 bola na mesto zhodená atómová bomba Little Boy a táto budova bola jedinou zachovanou (nie úplne zdemolovanou) v blízkosti epicentra. Ľudia pracujúci v budove boli zabití. Bola zachovaná v podobe v akej sa nachádzala po útoku.
Budovu navrhol český architekt Jan Letzel a bola dokončená v apríli 1915. Slúžila ako výstavisko. Od roku 1996 je zapísaná na zozname Svetového dedičstva UNESCO ako symbol deštrukčnej moci vytvorenej človekom a nádej pre elimináciu všetkých jadrových zbraní. Proti zapísaniu budovy do Svetového dedičstva mali pripomienky a boli proti Čína a USA. Čína pripomínala, že počas druhej svetovej vojny mali veľké straty hlavne ostatné ázijské krajiny. USA spochybňovala vhodnosť začleňovania vojnových miest a nedostatok historickej perspektívy (udalosti, ktoré predchádzali zhodeniu bomby) v nominácií pamiatky.
Karol Koch

Profesor MUDr. Karol Koch (* 29. jún 1890, Náměšť nad Oslavou – † 24. január 1981, Toronto, Kanada) bol známy bratislavský lekár, protifašistický odbojár a dlhoročný politický väzeň.
Životopis.
Karol Koch po štúdiách medicíny v Brne, Prahe a Viedni prichádza po vzniku ČSR v roku 1919 do Bratislavy v skupine lekárov okolo profesora Stanislava Kostlivého. V r. 1923 je habilitovaný na docenta v odbore špeciálna chirurgia a v r. 1927 za profesora chirurgickej propedeutiky. V roku 1929 začína podľa plánov architekta a svojho priateľa Dušana Jurkoviča stavať známe Kochovo sanatórium s priľahlou Kochovou záhradou. Sanatórium bolo dokončené v roku 1931. V r. 1936 sa stal predsedom „Zemského spolku pre pečlivosť o zmrzačené deti“, okrem toho prednáša, operuje a stavia ústav pre mrzákov. 
V r. 1938 mu ako Čechovi Ministerstvo školstva zastavuje „služobné požitky“ a jeho sanatórium anektujú Nemci. Naďalej však lieči prominentných nemeckých pacientov, o. i. rodinu nemeckého veľvyslanca Manfreda von Killingera. V Kochovom byte sa uskutočnili tajné rokovania o nemeckej podpore vzniku samostatného Chorvátska. 
Od roku 1939 sa Koch intenzívne zapája do práce ilegálnej protifašistickej skupiny Justícia. Po prvýkrát bol Koch na tri mesiace zatknutý v r. 1941 za údajnú špionáž pre Srbsko a Rusko. Po bombardovaní bratislavskej Apolky a po potlačení povstania v r. 1944 vypisujú Nemci na Kochovu hlavu odmenu 100 000 ríšskych mariek. Viacerí Kochovi spolupracovníci zo skupiny Justícia zomierajú v koncentračných táboroch poručík Oldřich Seiler, Koch sa zachraňuje aj pričinením rodiny Dušana Jurkoviča.
Po príchode frontu do Bratislavy sa Karol Koch 6. apríla 1945 na tri dni stáva predsedom dočasného Národného výboru (primátorom) za občiansky - nekomunistický odboj.
Po roku 1945 obnovuje sanatórium a pracuje ako vedec. V r. 1947 je odmenený „Radom SNP I. triedy“. 
Koncom roka 1947 predáva sanatórium, no po nástupe boľševikov k moci vo februári 1948 je predaj anulovaný a sanatórium sa znárodňuje. Začiatkom roka 1951 je Karol Koch zatknutý a 20. júna 1951 v zinscenovanom procese „so skupinou velezradcov a špiónov skupiny ONBRA (Obrana národa)“ je odsúdený na doživotie. Dvaja jeho spoluobžalovaní, Ing. J. Dlouhý a J. Velecký sú popravení. 
Karol Koch prešiel neľudskými komunistickými väznicami v Bratislave (Justičný palác), Leopoldove, Ilave, Mírove a Bitízi. V roku 1963 bol po 12 rokoch väzenia amnestovaný. Žil v panelákovom byte v Bratislave.
Po okupácii Československa v r. 1968 vojskami Varšavského paktu emigroval 1. septembra 1968 do Kanady. Zúčastňoval sa na exilovom krajanskom živote. 
V r. 1971 mu Pamätník Yad Vashem udelil titul Spravodlivý medzi národmi.
24. januára 1981 umiera v Toronte. Urna s jeho popolom a popolom jeho manželky je uložená na torontskom cintoríne.
18. marca 1991 boli rozsudky komunistického súdu odsudzujúce Kocha z tzv. velezrady zrušené.
Dielo.
Knižné publikácie
Referencie.
1. Cesty k sebe., Zlatica Zudová-Lešková, Historický ústav Praha, 2009
A-105 (SA-10)

A-105 (SA-10, Saturn-Apollo 10) bola orbitálna misia nosnej rakety Saturn I. Bola desiatou a zároveň poslednou misiou rakety Saturn I. Náklad tvorila maketa veliteľského a servisného modulu kozmickej lode Apollo a satelit Pegasus C.
Ciele misie.
Priebeh misie bol rovnaký, ako pri predchádzajúcich misiách A-103 a A-104. Hlavný cieľ bol opäť vynesenie satelitu Pegasus, preverenie navádzacieho systému rakety Saturn I a test vybavenia pre budúce lety s posádkou programu Apollo. Raketa Saturn I mala sériové číslo SA-10, maketa Apollo BP-9A a satelit mal označenie Pegasus C (niekedy Pegasus 3).
Priebeh letu.
Štart sa konal 30. júla 1965 o 13:00 UTC na odpaľovacej rampe 37B na Cape Canaveral Air Force Station. Rovnako ako pri predchádzajúcej misii A-104 sa ani tentoraz nevyskytli problémy a štart iba zámerne meškal o 30 minút, kvôli synchronizácii so štartovacím oknom. Samotný štart prebehol bez problémov a po približne jedenástich minútach bol náklad na obežnej dráhe. Plánovaná životnosť Pegasu C bola 720 dní. Prístroje satelitu boli vypnuté 4. augusta 1968 a o rok neskôr vstúpil spoločne s prvým stupňom do atmosféry.
Netsky (album)

Netsky je rovnomenný debutový album belgického drum and bassového hudobníka Netsky. Na albume sa nachádzajú predovšetkým drum and bassové skladby, ktoré predstavujú rôznych spevákov ako sú MC Darrison alebo Jenna G. Album bol vydaný začiatkom mája 2010, teda mesiac pred očakávaným vydaním, ktoré malo byť v júni.
AS-201

AS-201 (niekedy aj SA-201) bola misia programu Apollo a zároveň prvý let novej nosnej rakety Saturn IB. Úlohou bolo otestovať systémy rakety a kozmickej lode Apollo. Štart sa uskutočnil 26. februára 1966 na štartovacom komplexe 34 na Cape Canaveral Air Force Station. Let prebiehal po suborbitálnej balistickej dráhe a trval 37 minút a 19 sekúnd. Po vyzdvihnutí bol veliteľský modul prevezený na White Sands Missile Range na ďalšie testy.
Ciele misie.
Cieľom bolo otestovať raketu Saturn IB a zároveň veliteľský a servisný modul kozmickej lode Apollo. Loď Apollo mala sériové číslo CSM-009 a išlo o prvý produkčný exemplár série Block I. Predchádzajúce lode boli iba makety a modely. Táto verzia však nemala spojovací uzol pre lunárny modul, ten bol pridaný až neskôr.
Prípravy na štart.
Prvý stupeň S-IB bol na Cape Canaveral prevezený loďou "Promise" 14. augusta 1965. Druhý stupeň dorazil 18. septembra, prístrojová sekcia 22. októbra, veliteľský modul 25. októbra a servisný modul 27. októbra. Prvý stupeň bol vztýčený na štartovacej rampe zanedlho po príchode a 1. októbra bol vyzdvihnutý a pripojený druhý stupeň. Prístrojová sekcia bola pripojená 25. októbra a loď Apollo bola pripojená 26. decembra. Pri pozemných testoch sa vyskytla obdoba "problému roku 2000". Počítač bol v chode dlhú dobu, nezvládol prechod medzi 00:00 a 00:01 a spadol. V januári a februári 1966 prebiehali pozemné testy a napriek pretrvávajúcim problémom s počítačmi sa všetko podarilo stihnúť a 23. februára bol natankovaný servisný modul a raketa bola pripravená na štart.
Štart sa mal uskutočniť 25. februára, ale pri odpočítavaní klesol tlak v jednej z nádrží na kvapalný vodík a palubný počítač štartovaciu sekvenciu prerušil iba štyri sekundy pred štartom. Porucha bola rýchlo opravená, ale kvôli oneskoreniu sa už nestihlo štartovacie okno.
Priebeh letu.
26. februára sa už všetko zaobišlo bez problémov a raketa odštartovala o 16:12:01 UTC. Prvý stupeň vystúpil do výšky 57 kilometrov a odpadol. Potom bol zapálený motor J-2 druhého stupňa, ktorý vyniesol loď Apollo vo výšky a tiež odpadol. Loď zotrvačnosťou vystúpila do apogea vo výške 488 kilometrov a začala klesať. Pre zvýšenie rýchlosti vstupu do atmosféry bol zapálený motor AJ-10 servisného modulu. Konečná rýchlosť vstupu bola /s. Motor servisného modulu bol zapálený celkom dvakrát, prvýkrát na 184 sekúnd a druhýkrát na 10 sekúnd. Tým bola overená schopnosť reštartu vo vesmíre. Veliteľský modul dopadol do mora 37 minút po štarte a o dve hodiny neskôr bol vyzdvihnutý na palubu lietadlovej lode triedy Essex USS Boxer.
Počas letu došlo k niekoľkým poruchám lode Apollo. Servisný modul nepracoval správne a bolo zistené porušenie vedenia okysličovadla (oxid dusičitý – N2O4) pri čom sa zmiešalo s héliom pre dotlakovanie nádrží. Ďalší problém nastal vo veliteľskom module, kedy došlo ku skratu a strate kontroly počas návratu do atmosféry. Všetky problémy boli vyriešené a už sa neopakovali.
Brasil Open 2010

Brasil Open 2010 bol tenisový turnaj mužov, ktorý sa konal v dňoch od 8. do 14. februára 2010 na otvorených antukových dvorcoch v brazílskom meste Costa do Sauípe. Titul v dvojhre získal Španiel Juan Carlos Ferrero, ktorý vo finále porazil Poliaka Ł. Kubota. Bol to jeho 13. titul v dvojhre na okruhu ATP. Titul vo štvorhre získali Uruguajec Pablo Cuevas a Španiel Marcel Granollers Pujol, ktorí vo finále porazili poľsko-rakúsky pár Łukasz Kubot, Oliver Marach. Pre Cuevasa to bol štvrtý a pre Granollersa piaty titul vo štvorhre na okruhu ATP. 
Víťazi.
Dvojhra mužov.
 Juan Carlos Ferrero vs. Łukasz Kubot 6-1 6-0
Štvorhra mužov.
 Pablo Cuevas / Marcel Granollers Pujol vs. Łukasz Kubot / Oliver Marach 7-5 6-4
Mužská dvojhra na Brasil Open 2010

Mužská dvojhra na Brasil Open 2010 sa hrala ako súčasť Brasil Open 2010 od 8. do 14. februára 2010. Titul získal Španiel Juan Carlos Ferrero, ktorý vo finále porazil Brazílčana Ł. Kubota 6-1 6-0. Bol to jeho 13. titul v dvojhre na okruhu ATP.
A104

A104, A.104 alebo A-104 môžu odkazovať na:
Mužská štvorhra na Brasil Open 2010

Mužská štvohra na Brasil Open 2010 sa hrala ako súčasť Brasil Open 2010 od 8. do 14. februára 2010. Titul získali Uruguajec Pablo Cuevas a Španiel Marcel Granollers Pujol, ktorí vo finále porazili poľsko-rakúsky pár Łukasz Kubot, Oliver Marach. Pre Cuevasa to bol štvrtý a pre Granollersa piaty titul vo štvorhre na okruhu ATP.
ABN AMRO World Tennis Tournament 2010

ABN AMRO World Tennis Tournament 2010 bol tenisový turnaj mužov, ktorý sa konal v dňoch od 8. do 14. februára 2010 v hale na tvrdom povrchu v holandskom Rotterdame. Titul v dvojhre získal Švéd Robin Söderling, ktorý vo finále porazil Rusa M. Južného. Bol to jeho piaty titul v dvojhre na okruhu ATP. Titul získali Kanaďan Daniel Nestor a Srb Nenad Zimonjić, ktorí vo finále porazili švédsko-austrálsky pár Simon Aspelin, Paul Hanley. Pre Nestora to bol 66. a pre Zimonjića 34. titul vo štvorhre na okruhu ATP.
Víťazi.
Dvojhra mužov.
 Robin Söderling vs. Michail Južnyj 6-4 2-0 skreč
Štvorhra mužov.
 Daniel Nestor / Nenad Zimonjić vs. Simon Aspelin / Paul Hanley 6-4 4-6 10-7
Mužská dvojhra na ABN AMRO World Tennis Tournament 2010

Mužská dvojhra na ABN AMRO World Tennis Tournament 2010 sa hrala ako súčasť ABN AMRO World Tennis Tournament 2010 od 8. do 14. februára 2010. Titul v dvojhre získal Švéd Robin Söderling, ktorý vo finále porazil Rusa M. Južného. Bol to jeho piaty titul v dvojhre na okruhu ATP.
Mužská štvorhra na ABN AMRO World Tennis Tournament 2010

Mužská štvohra na ABN AMRO World Tennis Tournament 2010 sa hrala ako súčasť ABN AMRO World Tennis Tournament 2010 od 8. do 14. februára 2010. Titul získali Kanaďan Daniel Nestor a Srb Nenad Zimonjić, ktorí vo finále porazili švédsko-austrálsky pár Simon Aspelin, Paul Hanley. Pre Nestora to bol 66. a pre Zimonjića 34. titul vo štvorhre na okruhu ATP.
Letné olympijské hry 1896

I. letné olympijské hry sa konali od 6. do 15. apríla 1896 v gréckych Aténach. Boli to vôbec prvé olympijské hry v moderných dejinách, ktoré sa konali zásluhou iniciatívy baróna Pierre de Coubertina. Konali sa na novom štadióne Panathinaiko, ktorý bol vybudovaný v antickom duchu na mieste, kde stál v staroveku aténsky štadión. Hry otvoril grécky kráľ Juraj I. a ich prvým víťazom bol americký trojskokan James B. Connoly.
Kalendár.
"Legenda: F-finále, Q-kvalifikácia"
Operácia Anakonda

Operácia Anakonda predstavovala prvú významnú bitku od dobytia jaskynného komplexu Tora Bora vedenú americkými vojskami a ich afganskými spojencami proti bývaléhu vládnemu hnutiu Taliban. Boj prebiehal v oblasti údolia Šahi-Kot a pohoria Arma na území afganského okresu Zormat. Počas operácie Anakonda sa prvýkrát na strane spojencov zapojilo do boja väčšie množstvo pozemných jednotiek.
Medzi 2. a 16. marcom 2002 sa boja zúčastnilo okolo 1 700 amerických a 1 000 afganských vojakov. Proti ním stálo podľa rôznych odhadov 300 – 1 000 bojovníkov al-Káidy a hnutia Taliban. Počiatočné odhady hovorili len o 150 – 200 nepriateľských bojvoníkoch, no po vypuknutí bojov sa do oblasti presunul aj povstalecký veliteľ Maulavi Saifur Rahman Mansúr s ďalšími bojovníkmi.
Operácia skončia taktickým víťazstvom spojeneckým vojsk. Povstalci boli donútení oblasť opustiť, pričom utrpeli ťažké straty.
Poedit

Poedit je slobodný, multiplatformový softvér s otvoreným zdrojovým kódom, ktorý je grafickým rozhraním nad knižnicou gettext a umožňuje pohodlným spôsobom upravovať súbory katalógov s príponou .po, ktoré sú určené na prekladanie a lokalizovanie programov do iných jazykov ako je pôvodný jazyk programu. 
Grafické používateľské rozhranie editora je vytvorené pomocou wxWidgets a samotný editor je vydaný s licenciou MIT.
Iónochromizmus

Iónochromizmus je termín, používaný na označenie farebnej zmeny, ktorá priamo súvisí s interakciou zlúčenín alebo materiálov s iónmi. Týmito iónmi sú solvatované ióny vodíka, ióny kovov, katióny ako je tetraamóniový katión a ióny fosforu. Zvyčajne reverzibilná zmena farby, ku ktorej pri iónochromizme dochádza, môže byť z bezfarebnej na farebnú, alebo z jednej farby na inú.
Iónochromy.
Organické štruktúry, ktoré podliehajú farebnej zmene v dôsledku interakcie s iónmi sa nazývajú iónochromy alebo iónofory.
Triedy iónochromných zlúčenín.
Hlavné triedy komerčne významných zlúčenín citlivých na pH prostredia sú:
Ftalidy.
Ftalidy sú farebné indikátory pre pH, ktoré majú ftalidovú štruktúru. 
Delia na dva typy, a to na ftaleíny a sulfoftaleíny. 
Ionizačná reakcia ftaleínov, ktorá vedie ku zmene farby pri zmene pH, je najlepšie viditeľná u dihydroxyderivátu s triviálnym názvom fenolftaleín (1). Bezfarebný laktón (1) prechádza v alkalickom prostredí najprv na mono, potom na difenolový ión (2). Preusporiadaním a otvorením kruhu laktónu sa vytvorí rovinný dianion (3), ktorý je červený. Proces je reverzibilný a poskytuje ľahko viditeľnú metódu na meranie a stanovenie zmeny pH v rozpätí 8,5-9,0. 
Triarylmetány.
Leukotriaarylmetány zmenia farbu odštiepením hydroxyskupiny, chemicky, alebo fotooxidáciou a v niektorých prípadoch aj pôsobením kyseliny. Jednou z tried leukotriaarylmetánov citlivých na pH, ktoré majú využitie pri tmavomodrých farebných vyvíjačoch sú zlúčeniny (1).
Fluorany.
Fluorany je triviálne pomenovanie pre triedu zlúčenín odvodených od spiro-[izobenzofuran-1,9´-xantén]-3-ónu (1)
Reakciu, pri ktorej dochádza k farebnej zmene, predstavuje otvorenie laktónového kruhu kyselinou, za vzniku farebnej chinónovej formy. Spätnú reakciu môžeme docieliť pridaním bázy. Veľkou výhodou fluoranov ako vyvíjačov farieb je, že poskytujú široké pole variácií farieb.
Aplikácie iónochromizmu.
Farbivá citlivé na zmenu pH sa najviac využívajú ako reverzibilné indikátory v analytickej chémii, v niektorých oblastiach komplexometrických metód a na určovanie a stanovovanie koncentrácií kovových iónov.
Ionochromické materiály majú svoje využitie aj v kopírovacích papieroch (napr. bezuhlíkový kopírovací papier) či digitálnych formách zobrazovania.
Elektrochromizmus

Elektrochromizmus je termín používaný na charakterizovanie farebných zmien elektroaktívnych materiálov, ku ktorým dochádza v dôsledku prechodu elektrónov alebo oxidačno-redukčných dejov. Tento proces zahŕňa tok elektrického prúdu alebo zmenu potenciálu a je reverzibilný.
Elektrochróm.
Elektrochrómy sú materiály, ktoré menia farbu v dôsledku toku elektrického prúdu.
Elektrochrómy v roztoku.
V týchto systémoch si rozpustné elektrochrómy vymieňajú elektróny s povrchom príslušnej elektródy, zahŕňajúc anodickú oxidáciu alebo katodickú redukciu, pričom dochádza k zmene farby.
Elektrochrómy s pevnou sfarbenou formou.
Tento typ elektrochrómov je v bezfarebnom stave rozpustný v elektrolyte. Farebná forma elektrochrómu, ktorá je produkovaná elektrónovým prechodom je nerozpustná a usádza sa na povrchu elektródy.
Tuhé elektrochrómy.
Všetky anorganické elektrochrómy existujú v pevnom skupenstve, a to vo farebnom aj v bezfarebnom stave. Do tejto skupiny tiež patria vodivé polyméry ako polyanilíny, polypyroly a polytiofény.
Aplikácie elektrochromizmu.
Hlavné využitie elektrochromických materiálov je v:
Administratívne členenie Spojených štátov

Zemská plocha ovládaná USA má nasledujúce oficiálne členenie:
A) Samotné Spojené štáty sa skladajú z:
B) Územia USA (voľne nazývané Ostrovné územia USA):
Poznámky:
Právnická fakulta Trnavskej univerzity v Trnave

Právnická fakulta Trnavskej univerzity v Trnave (skr. PF TU) je jedna z fakúlt Trnavskej univerzity v Trnave, ktorá poskytuje vysokoškolské vzdelanie v denných aj externých formách štúdia vo všetkých stupňoch štúdia. V prvom (Bc.) a druhom (Mgr.) stupni sa študuje študijný program právo. Fakulta poskytuje tiež viacero doktorandských študijných programov (študijné programy tretieho stupňa, akademický titul PhD.) ako aj možnosť absolvovať rigoróznu skúšku a získať akademický titul JUDr. 
Dekankou fakulty je doc. JUDr. Marianna Novotná, PhD.
Katedry a ústavy.
Katedry a ústavy k júlu 2024:
Kornel Brtko

Kornel Brtko (* 22. máj 1915, Likavka – † 14. máj 2003, Likavka) bol rímskokatolícky kňaz, rodák z obce Likavka. Pôsobil vo farnostiach Tvrdošín (1946 – 47), Oravské Veselé (1947 – 58) a Lúčky (1958 – 1988).
Zo života.
V roku 1939 bol vysvätený za kňaza. Po nástupe komunistov k moci bol sledovaný štátnou bezpečnosťou. Počas svojej pastoračnej činnosti bol aktívny aj ako divadelný režisér a športový nadšenec. Založil mnohé športové krúžky a oddiely, v ktorých aj aktívne pôsobil - volejbal, futbal, stolný tenis, kolky, lyžovanie, šach. Bol zakladateľom telovýchovnej jednoty v obci Oravské Veselé. Režíroval viaceré divadelné hry v obciach Oravské Veselé, Lúčky a Likavka.
Venoval sa tiež včelárstvu, rybárstvu a poľovníctvu. V obci Oravské Veselé bola počas jeho pôsobenia postavená nová farská budova. Je zakladateľom cirkevného spevokolu v Lúčkach. Snažil sa aj o výstavbu nového kostola vo filiálke Kalameny, štátnou mocou to nebolo umožnené. Počas pôsobenia v tejto obci bol viackrát predstavenými navrhnutý za dekana liptovského dekanátu, ale vždy odmietol. Obcou Lúčky bolo vdp. Kornelovi Brtkovi 13. 10. 2002 udelené čestné občianstvo. V obci Oravské Veselé bol 14. augusta 2009 ocenený in memoriam za dlhoročné pedagogické a telovýchovné pôsobenie.
Zomrel dňa 14. mája 2003 v rodnej obci, kde je aj pochovaný. Pohrebnú omšu slúžil spišský biskup Mons. Prof. ThDr. František Tondra.
Open GDF Suez 2010

Open GDF Suez 2010 bol tenisový turnaj žien, ktorý sa konal v dňoch od 8. do 14. februára 2010 v hale na tvrdom povrchu vo francúzskom Paríži. Titul získala Ruska Jelena Dementievová, ktorá vo finále porazila Češku L. Šafářovú. Bol to jej 16. titul v dvojhre na okruhu WTA. Titul vo štvorhre žien získali Češky Iveta Benešová a Barbora Záhlavová Strýcová, ktoré vo finále porazili zimbabwiansko-americký pár Cara Blacková, Liezel Huberová. Pre Benešovú a pre Záhlavovú Strýcovú to bol šiesty titul vo štvorhre na okruhu WTA. 
Víťazi.
Dvojhra žien.
 Jelena Dementievová vs. Lucie Šafářová 6-7(5) 6-1 6-4
Štvorhra žien.
 Iveta Benešová / Barbora Záhlavová Strýcová vs. Cara Blacková / Liezel Huberová w / o
Likava (hrad)

Likava (normovaný názov) alebo Likavský hrad je hradná zrúcanina v chotári obce Likavka, okres Ružomberok. Je najväčším hradom Liptova a jeho hlavnou úlohou bolo strážiť dôležitú cestu z Považia na Oravu a do Poľska. 
Prvá písomná zmienka pochádza z roku 1315, keď ho Karol Róbert daroval županovi Dončovi. V rokoch 14311434 bol v rukách husitskej posádky, ďalšími vlastníkmi boli Ján Hunyadi, Peter Komorovský, Zápoľskovci, Pekryovci, Ján Krušič, Ilešháziovci a Tököliovci. Po potlačení povstania I. Tököliho prešiel pod správu eráru.
V roku 1447 sa stal stoličným hradom a strediskom kráľovského hradného panstva Likava, ku ktorému patrili mestá a mestečká Ružomberok, Nemecká Ľupča (dnešná Partizánska Ľupča), Liptovský Trnovec, Liptovská Sielnica, Bobrovec a ďalších 17 obcí. K pôvodnému jadru hradu bol po roku 1435 pristavený dolný hrad, v 2. polovici 15. storočia gotický horný hrad a po roku 1533 upravený v renesančnom štýle. Rozsiahle stavebné úpravy boli vykonané v rokoch 16421700, kedy boli vybudované nové opevnenia s 5 baštami. V roku 1670 bol značne poškodený cisárskym vojskom. Neskoršie hrad slúžil ako vojenská ubytovňa a stoličná väznica (1685). V roku 1703 sa hradu zmocnili povstalecké vojská Františka II. Rákociho a v roku 1707 hrad zbúrali na jeho príkaz na ústupe pred cisárskymi vojskami.
V súčasnosti je v správe Liptovského múzea, v Hunyadyho bašte je zriadená stála expozícia dejín hradu.
Ženská dvojhra na Open GDF Suez 2010

Ženská dvojhra na Open GDF Suez 2010 sa hrala ako súčasť Open GDF Suez 2010 od 8. do 14. februára 2010. Titul získala Ruska Jelena Dementievová, ktorá vo finále porazila Češku L. Šafářovú. Bol to jej 16. titul v dvojhre na okruhu WTA.
Ženská štvorhra na Open GDF Suez 2010

Ženská štvohra na Open GDF Suez 2010 sa hrala ako súčasť Open GDF Suez 2010 od 8. do 14. februára 2010. Titul vo štvorhre žien získali Češky Iveta Benešová a Barbora Záhlavová Strýcová, ktoré vo finále porazili zimbabwiansko-americký pár Cara Blacková, Liezel Huberová. Pre Benešovú a pre Záhlavovú Strýcovú to bol šiesty titul vo štvorhre na okruhu WTA.
Valerij Jakovlevič Leontiev

Valerij Jakovlevič Leontiev (; * 19. marec 1949, Usť-Usa, Rusko) je ruský spevák. V priebehu svojej kariéry nahral viac ako 30 albumov, z ktorých mnohé sa predávajú v miliónoch kópií.
Liptov (folklórny súbor)

Folklórny súbor Liptov vznikol pravdepodobne v roku 1946, kedy už existovala spevácka časť súboru. V rokoch 19501960 spolupracovala s folklórnou skupinou v Liptovských Sliačoch, ktorá dodávala tanečný program. V roku 1962 prišlo oživenie a folklórna skupina začala pracovať pri závodnom klube ROH Severoslovenských celulózok a papierní, od roku 1969 pri závodnom klube Bavlnárskych závodov V. I. Lenina a od septembra toho istého roku pri Kultúrnom a spoločenskom stredisku. V roku 1971 boli tanečníci súboru Vojtech Littva a Dušan Domiter vyhlásení za najlepších amatérskych tanečníkov, v tomto období (až do roku 1977) spolupracoval súbor aj s manželmi Hulejovcami. Od roku 1979 prešiel súbor opätovne pod Bavlnárske závody a v osemdesiatych rokoch reprezentoval súbor Česko-Slovensko na viacerých zahraničných festivaloch: vo Francúzsku (1983), Sýrii (1984) a Maroku (1985). V roku 1992 prešlo pod Odbor kultúry Mestského úradu v Ružomberku, od roku 1995 pod Kultúrne a informačné centrum a 1. januára 2001 vzniklo občianske združenie Folklórny súbor Liptov.
HC 07 Orin Detva

HC 07 Detva je slovenský hokejový klub pôsobiaci v meste Detva. V súčasnosti klub nie je na mužskej úrovni aktívny. V sezóne 2023/24 pôsobí tím pod názvom HK Doxxbet Detva v 2. hokejovej lige. 
História.
História klubu začína rokom 2007, keď sa dovtedajší klub sídliaci v Detve, HKm Detva rozhodol z popudu majiteľa, ktorý bol väčšinovým vlastníkom klubu presťahovať do Lučenca. Menšinovým akcionárom bol klub ŠK Detva v zastúpení mesta Detva. To sa dohodlo s bývalým reprezentantom Dušanom Pohorelcom na vytvorení úplne nového klubu, v ktorom by väčšiu príležitosť dostali detvianski odchovanci miesto dovtedajších zvolenských. Klub najprv účinkoval v 2. hokejovej lige, ktorú hneď vyhral a postúpil do 1. hokejovej ligy. Jednu sezónu pôsobil klub ako B-tím Zvolena.
Umiestnenia v jednotlivých sezónach.
Slovensko.
 2. hokejová liga - (skupina východ)
Tipsport liga
 1. hokejová liga SR - 9. ročníkov
1. miesto: 2014/2015, 2016/2017
 2. hokejová liga - (skupina východ) 1. ročník
Zdroje.
 www.eliteprospect.com
Neretva

Neretva () je rieka v Bosne a Hercegovine a Chorvátsku. Pramení v Dinárskych horách a tečie na juh, kde ústi deltou do Jadranského mora. Je dlhá a plocha jej povodia je . Najvyššie prietoky rieka zaznamenáva v jarnom a jesennom období, celoročný priemer je 341 m³/s a splavná je po mesto Metković ().
Priebeh toku.
Neretva pramení pod vrchom Čemerno v masíve Zelengor, neďaleko čiernohorských hraníc. Tečie kaňonom na severozápad cez Dinársku vysočinu a preteká mestami Konjic a Jablanica. Tu sa nachádza Jablanická vodná elektráreň, jedna z najväčších v Bosne, s výškou hrádze .
Odtiaľ Neretva pokračuje na juh kaňonom do Mostaru (je tadiaľ vedená i cesta a železnica Dubrovník – Sarajevo), preteká centrom popod jeho Stari Most, rozširuje sa a pokračuje na juh do Metkovića. Posledných preteká už v "Chorvátsku" úrodnou nížinou a pri meste Ploče sa deltou vlieva do Jadranského mora.
Vláda "Bosny a Hercegoviny" plánuje na Neretve vybudovať ďalšie minimálne tri priehrady, ktoré by však zaplavili a tak zničili jeden z najkrajších kaňonov v krajine, proti čomu protestujú ekológovia.
True Colours

True Colours je debutový dvojalbum waleského drum and bassového producenta High Contrast. Disk 1 je nemixovaný, a neskôr bol vydaný jednodielny CD album. Druhý disk je mixovaný, obsahuje väčšinu skladieb z prvého disku a obsahuje dve skladby „Suddenly“ a „Full Intention“.
Mužská dvojhra na French Open 2002

Mužská dvojhra na French Open 2002 sa hrala ako súčasť French Open 2002 od 27. do 10. júna 2002. Titul získal Španiel Albert Costa, ktorý vo finále porazil svojho krajana J. C. Ferrera , , , . Bol to jeho prvý a jediný grandslamový titul a 12. titul v dvojhre na okruhu ATP.
Nasadenie hráčov.
"Nižšie je zoznam nasadených hráčov. V zátvorkách je kolo, v ktorom vypadli."
French Open 2001

French Open 2001 bol grandslamový tenisový turnaj, ktorý sa konal od 28. mája do 10. júna 2001 v Paríži na antukových dvorcoch Rolanda Garossa. Víťazmi dvojhier sa stali Jennifer Capriatiová a Gustavo Kuerten.
Seniori.
Dvojhra mužov.
 Gustavo Kuerten vs. Àlex Corretja   (3), , , 
Dvojhra žien.
 Jennifer Capriatiová vs. Kim Clijstersová  , , 
Štvorhra mužov.
 Leander Paes / Mahesh Bhupathi vs. Petr Pála / Pavel Vízner  , 
Štvorhra žien.
 Virginia Ruanová Pascualová / Paola Suárezová vs. Jelena Dokićová / Conchita Martínezová  , 
Zmiešaná štvorhra.
 Virginia Ruanová Pascualová / Tomas Carbonell vs. Paola Suárezová / Jaime Oncins  ,
Liptó

Liptó môže byť:
Zlatá brána (televízna relácia)

Zlatá brána bol hudobno-dramatický televízny program pre deti a mládež, ktorý sa vysielal v 70.-80. rokoch 20. storočia na slovenskom okruhu Československej televízie. Jej ťažiskom bola detská populárna pieseň; výber z nich potom televízia cez štátne vydavateľstvo Opus vydávala na platniach a kazetách. 
Medzi hity Zlatej brány patria pesničky, ako „Bola raz malá hviezdička“, „Klope dáždik“, „Bryndza“ (s mladou Zuzanou Tlučkovou) či „Čumbulák (vesmírny je bubák)“.
Na CD nosičoch vydal Opus piesne zo Zlatej brány v roku 2006.
Zlatá brána

Zlatá brána môže byť:
Golden Gate

Golden Gate môže byť:
French Open 2000

French Open 2000 bol grandslamový tenisový turnaj, ktorý sa konal od 29. mája do 11. júna 2000 v Paríži na antukových dvorcoch Rolanda Garossa. Víťazmi dvojhier sa stali Mary Pierceová a Gustavo Kuerten.
Seniori.
Dvojhra mužov.
 Gustavo Kuerten vs. Magnus Norman 6-2, 6-3, 2-6, 7-6(6)
Dvojhra žien.
 Mary Pierceová vs. Conchita Martínezová 6-2, 7-5
Štvorhra mužov.
 Todd Woodbridge / Mark Woodforde vs. Paul Haarhuis / Sandon Stolle 7-6(7), 6-4
Štvorhra žien.
 Martina Hingisová / Mary Pierceová vs. Virginia Ruanová Pascualová / Paola Suárez 6-2, 6-4
Zmiešaná štvorhra.
 Mariaan de Swardtová / David Adams vs. Rennae Stubbsová / Todd Woodbridge 6-3 3-6 6-3
French Open 1999

French Open 1999 bol grandslamový tenisový turnaj, ktorý sa konal od 24. mája do 6. júna 1999 v Paríži na antukových dvorcoch Rolanda Garossa. Víťazmi dvojhier sa stali Steffi Grafová a Andre Agassi.
Seniori.
Dvojhra mužov.
 Andre Agassi vs. Andrij Medvedev 1-6, 2-6, 6-4, 6-3, 6-4
Dvojhra žien.
 Steffi Grafová vs. Martina Hingisová 4-6, 7-5, 6-2
Štvorhra mužov.
 Mahesh Bhupathi / Leander Paes vs. Goran Ivanišević / Jeff Tarango 6-2, 7-5
Štvorhra žien.
 Serena Williamsová / Venus Williamsová vs. Martina Hingisová / Anna Kurnikovová 6-3, 6-7(2), 8-6
Zmiešaná štvorhra.
 Katarina Srebotniková / Piet Norval vs. Larisa Savčenková / Rick Leach 6-3, 3-6, 6-3
Prespes

Prespes, gr. "Πρέσπες", bulh. "Преспа" ("Prespa") je obec (dimos) v gréckej Macedónii, zahrnuje grécku časť jazera Prespa. Hlavné mesto je Lemos. V okrese žije 1 851 obyvateľov.
Okres Prespes je turistickou lokalitou, nachádza sa tu spomínané jazero, hory, lyžiarske centrum a tiež pamiatky z byzantskej kultúry. 
Obyvateľstvo.
V osmanskej dobe tu žilo moslimské obyvateľstvo, najmä Albánci, no tí sa odsťahovali do Turecka počas grécko-tureckej výmeny obyvateľov v roku 1923. Do tohto roku tu žili hlavne slavofónne obyvateľstvo. Grécki Slovania stále tvoria časť obyvateľstva, žijú tu však pontskí a Maloázijskí Gréci, ktorí sem prišli z Turecka v roku 1923. Žijú tu aj Arumuni, ktorí sem prišli z Epiru.
Tefra

Tefra je všeobecné označenie pre pyroklastické sedimenty všetkých typov a veľkostí Niekedy je uvádzané, že ide o nespevnené pyroklastiká, ktoré neboli presunuté z pôvodného miesta, kde sa usadili. Termín nezohľadňuje petrografické zloženie horniny, veľkosť pyroklastov ani spôsob ich uloženia.
Termín, podľa gréckeho označenia prachu, v roku 1944 po prvýkrát použil Sigurdur Thórarinsson.
Tefra vzniká pri explozívnych sopečných erupciách. Vrstvy tefry sa pri takýchto erupciách môžu usadiť v širokom okolí sopky na tisícoch kilometrov štvorcových. V sedimentárnom zázname tak môžu vytvárať novú dobre korelovateľnú vrstvu. Korelácia sedimentov pomocou vrstiev tefry sa označuje tefrochronológia. V prípade veľkého množstva akumulovanej tefry dochádza v neskorších štádiách k jej prepracovaniu za vzniku úlomkových prúdov alebo vulkanických brekcií na úpätiach sopiek a vo výplavových vejároch.
Je tvorená vulkanickým sklom, vznikajúcim pri chladnutí drobných kvapôčok lávy vo vo vzduchu, ako aj minerálnymi zrnami. Silné erupcie môžu mať za následok aj výraznú prímes litoklastov starších hornín.
Renault Juvaquatre

Renault Juvaquatre je automobil strednej triedy, ktorý vyrábala francúzska automobilka Renault v rokoch 1937-1953. K dispozícii bol v prevedení sedan a kombi, neskoršie modely kombi od roku 1956 boli známe pod menom Renault Dauphinoise.
Výroba pokračovala aj po roku 1946, keď Renault už vlastnila a ovládala francúzska vláda. Výroba verzie sedan bola definitívne ukončená v roku 1955, no kombi ostalo v produkcii ako Renault Dauphinoise do roku 1960, vybavené motorom z modelu Renaut Dauphine.
Korytnica-kúpele

Korytnica-kúpele je kúpeľná osada obce Liptovská Osada.
Leží v južnej časti okresu Ružomberok, pod západným svahmi Prašivej, v hlbokej nízkotatranskej doline obkľúčenej lesmi, v nadmorskej výške 
Kúpele Korytnica.
Kúpeľníctvo v osade Korytnica má bohatú históriu, doložené počiatky siahajú už do 16. storočia. Minerálna voda z Korytnice získala v minulosti medaily na svetovej výstave 1873 vo Viedni a 1904 ako jediná európska minerálna voda na svetovej výstave v americkom St. Louis. Do roku 1974 premávala do kúpeľov úzkorozchodná železnica. V kúpeľoch sa okrem iného liečili aj cisár František Jozef a Ľudovít Štúr. Kúpele boli v deväťdesiatych rokoch počas vlády Vladimíra Mečiara sprivatizované. V roku 2002 sa kúpele dostali do konkurzu a chátrajú.
Z prameňa Vojtech v kúpeľoch Korytnica vyviera s teplotou 5,4°C najchladnejšia minerálna voda zo všetkých slovenských prameňov.
Kúpele sú od roku 2003 zatvorené a nefungujú. V súčasnej dobe areál vrátane pôvodnej plničky minerálnej vody chátra. 
V roku 2013 kúpil plničku minerálnej vody Korytnica, ako aj časť tamojšieho areálu francúzsky podnikateľ s chorvátskymi koreňmi Zlatko Banovic, ktorý vlastní firmu AMOS-SERVICES, s.r.o. Postupne zrekonštruoval pramene, takže verejnosti je prístupných päť prameňov: Vojtech I., Vojtech II., Žofia, Jozef a Anton. 
Začiatkom júna 2016 otvorili penzión Svätopluk, ktorý vytvorili rekonštrukciou nevyužitej budovy bývalej pošty a kaviarne. V penzióne bola aj reštaurácia, ktorá pripravovala, okrem iných rôzne špeciality na grile. V penzióne sa mohlo ubytovať asi 50 osôb a to vrátane prístelkov. V súčasnosti sú penzión aj reštaurácia zatvorené.
Súčasťou areálu je detské ihrisko a parkovisko. Záujemcovia si môžu bezplatne nabrať neobmedzené množstvo minerálnej vody zo zrekonštruovaných prameňov. 
Do Korytnice vedú dve cyklotrasy Ružomberok - Korytnica a Donovaly Korytnica, ktoré sú vhodné aj pre pešiu turistiku. Trasa vedúca z Ružomberka (Cyklokorytnička) bolo novootvorená v lete 2016 a slúži aj ako náučný chodník aj pre rodiny s deťmi.
Liptovský meč

Liptovský meč je typ bronzového meča. Bol rozšírený najmä v oblasti lužickej kultúry v období 1200 – 1000 pred Kr. Jeho názov zaviedol do literatúry Jan Eisner v roku 1933. Liata rukoväť, na ktorú sa sústreďovala výzdoba bola zakončená kotúčom a mala driek eliptického prierezu s 3 reliéfnymi obvodovými rebrami. Časté boli v depotoch (Komjatná, Martinček, Sliače, Bošáca – Špania dolina).
Literatúra.
Hrala, J.: Otázka puvodu meču liptovského typu s čiškovitou rukojetí. In: Archeologické rozhledy, 6, 1954, s. 215 – 226.
Staroegyptskí miestni vládcovia a panovníci v Treťom prechodnom období

Toto sú staroegyptskí miestni vládcovia a panovníci počas Tretieho prechodného obdobia (21.–25. dynastia, približne 1069–664 pred Kr.) ako ich pozná dnešná egyptológia. Počas skoro 200 rokov bolo územie starovekého Egypta rozdelené na niekoľko častí, ktoré ovládali miestni vládcovia a kniežatá, veľmi často navzájom pospájaní rodinnými zväzkami. Tento stav trval až kým si kušitský panovník Pianchi (Mencheperre Pije, zakladateľ 25. dynastie) nepodrobil postupne všetky územia, a tak znovuzjednotil ríšu.
Ženská dvojhra na French Open 2002

Titul získala nasadená trojka Američanka Serena Williamsová, ktorá vo finále porazila turnajovú dvojku svoju sestru Venus Williamsovú v dvoch setoch 7–5, 6–3. Bol to jej druhý grandslamový titul a 15. titul v dvojhre na okruhu WTA.
Nasadenie.
"Nižšie je zoznam nasadených hráčok. V zátvorkách je kolo, v ktorom vypadli."
Mních (Liptovská kotlina)

Mních () je dolomitový vrch v Liptovskej kotline. Leží v rovnomennom masíve nad obcou Likavka, na východnom okraji mesta Ružomberok.
Poloha.
Nachádza sa na západnom okraji Podtatranskkej kotliny, v geomorfologickom podcelku Liptovská kotlina a jej časti Chočské podhorie. Masív leží v Žilinskom kraji, v okrese Ružomberok a na katastrálnom území obce Likavka. Najbližšími sídlami sú juhozápadne situovaný Ružomberok a na severozápadnom úpätí ležiaca Likavka, východne leží Martinček a Lisková.
Opis.
Vrch leží v rovnomennom masíve v tvare horského chrbta, vystupujúceho nad severným brehom rieky Váh. Hrebeň má vo východnej časti ešte jeden, vysoký vrch rovnakého mena. Na vrchole Mnícha stojí televízny vykrývač.
Na vrchole masívu sa nachádzali 4 hradiská lužickej kultúry, pričom najväčšie malo rozlohu 10 ha. Hradisko bolo podľa všetkého využívané len v čase priameho ohrozenia. Z hradísk pochádzajú viaceré nálezy, podobne ako keramické fragmenty z Liskovskej jaskyne. Legendy hovorili aj o prítomnosti templárskeho kláštora, ale archeologický prieskum to nepotvrdil.
Výhľady.
Sčasti zalesnený vrchol umožňuje čiastočne obmedzený rozhľad. Z vhodných miest je viditeľné centrum mesta Ružomberok a časť Liptovskej kotliny, no tiež všetky okolité pohoria – Chočské vrchy, Veľká Fatra, Nízke Tatry a Západné Tatry.
Prístup.
Na vrchol nevedie značený turistický chodník, no vzhľadom na blízkosť sídiel výstup naň nie je náročný.
Televízna reportáž

Televízna reportáž je krátke audiovizuálne dielo, ktoré vysielajú televízie v spravodajských a publicistických programoch. Dĺžka reportáže v spravodajstve je zvyčajne 1 minúta 30 sekúnd, v publicistike zvyčajne od dvoch do štyroch minút.
Znaky televíznej reportáže.
Televízna reportáž by mala byť v prvom rade pravdivá, vecná a názorovo vyvážená. Zároveň musí byť zaujímavo spracovaná, aby si ju divák mal záujem pozrieť. Je uvádzaná moderátorom, prípadne dvomi moderátormi v štúdiu. Text, ktorý čítajú sa nazýva zahlásenie príspevku (televíznej reportáže).
Základné pojmy:
Bitka o Adré

Bitka o mesto Adré ležiace na hraniciach Čadu a Sudánu sa odohrala 18. decembra 2005. Proti sebe bojovali vládne sily čeliace koordinovanému útoku dvoch povstaleckých skupín – RDL (Rally for Democracy and Liberty – Zhromaždenie za Demokraciu a Slobodu) a SCUD (Platform for Change, Unity and Democracy – Platforma pre Zmenu, Jednotu a Demokraciu). Tajná služba plánovaný útok včas odhalila, vďaka čomu sa vládnym vojskám podarilo útok odraziť. Vierohodné informácie o stratách na oboch stranách chýbajú, no podľa odhadov zahynulo v boji 70 – 300 povstalcov (svetové médiá spomínajú zväčša sto mŕtvych povstalcov, no agentúry Reuters a IRIN News priniesli informácie o 300 mŕtvych povstalcoch, piatich vojakoch a troch civilistoch). Vládne sily stratili jednu helikoptéru pri kolízii s elektrickým vedením a ďalší stroj Mi-17 bol ťažko poškodený paľbou povstalcov, pričom minimálne jeden člen posádky zahynul.
19. decembra veliteľ skupiny SCUD Jaja Dillo Djérou potvrdil, že útoku sa zúčastnilo aj niekoľko jeho mužov, no tvrdil, že útok vedú príslušníci RDL.
V oblasti došlo k útoku povstalcov aj niekoľko dní pred útokom na Adré, pričom podľa čadskej vlády poskytoval Sudán povstalcom pomoc. Medzi oboma krajinami vládne dlhodobé napätie poznačené vzájomným obviňovaním z podpory povstalcov v oboch krajinách. Sudán ale tieto obvinenia odmietol. Po akcii povstalci z RDL priznali stratu deviatich mužov, pričom tvrdili, že padlo 70 vládnych vojakov, boli zničené dva vrtuľníky a niekoľko obrnených vozidiel vládnych vojsk.
Malá Praha

Malá Praha môže byť:
Pudel

Pudel alebo pudlík je psie plemeno pochádzajúce z Francúzska, ktorého korene siahajú do 16. storočia. V systematike FCI sa radí do 9. skupiny (Spoločenské a sprievodné psy) a je jedným z najobľúbenejších psích plemien vôbec.
Pudly patria k najinteligentnejším psím rasám a pôvodne boli loveckými psami, ktorí nosili zastrelenú zver. Majú hustú, kučeravú srsť, vyžadujúcu si neustálu starostlivosť. Patria medzi obľúbené plemená výstav a pre inteligenciu a hravosť i milých spoločníkov. Môžu sa dožiť veku až 17 rokov.
Open de Moselle

Open de Moselle je mužský profesionálny tenisový turnaj, ktorý sa hrá od roku 1980. Zápasy sa hrajú v hale na dvorcoch s tvrdým povrchom vo francúzskom meste Metz a v súčasnosti je zaradený do ATP World Tour 250 series.
Poľsko na Zimných olympijských hrách 2010

Poľsko na Zimných olympijských hrách 2010 reprezentovali 47 športovci v 11 športoch.
Simile…

Simile… je ôsmy štúdiový album slovenskej jazz rockovej skupiny Fermata z roku 1991. 
Autorstvo.
Hudba: 
Na zadnej strane obalu sa nachádza báseň „Stretnutie“ od Martina Baumgartnera.
Laurence Chisholm Young

Laurence Chisholm Young (* 14. júl 1905, Göttingen, Nemecko – † 24. december 2000, Madison, Wisconsin, USA), známy aj ako Laurie Young, bol matematik anglického pôvodu narodený v Nemecku a väčšinu života pôsobiaci v Spojených štátoch. Bol synom Williama Henryho Younga a Grace Chisholmovej Youngovej, ktorí boli známymi anglickými matematikmi. Je známy predovšetkým vďaka práci v teórii miery, variačnom počte, teórii riadenia a teórii potenciálu. Je po ňom pomenovaný koncept Youngovej miery.
Kýčerka (Čadca)

Sídlisko Kýčerka je najväčším sídliskom v meste Čadca. Nachádza sa na juhozápade mesta v blízkosti nemocnice s poliklinikou. V roku 2012 žilo vo vyše 9 000 bytoch 15 000 obyvateľov.
História a popis sídliska.
Sídlisko sa začalo stavať v 70. rokoch 20. storočia najmä pre zamestnancov Tatry Kopřivnice, nemocnice a závodu Slovena v Čadci. Prvé bytovky boli dané do užívania v roku 1978 a výstavba bola ukončená na konci 80. rokov. Zmena režimu priniesla zastavenie výstavby i na sídliskách Žarec a Sídlisko III. 
V 90. rokoch žilo na sídlisku viac ako 8 000 obyvateľov a ich počet sa zvyšoval až na terajších 15 000 obyvateľov. Kýčerka tak tvorí polovicu celého obyvateľstva mesta. Sídlisko sa v súčasnosti rozširuje výstavbou nových bytových domov. 
Na sídlisku sa nachádza Kostol sv. Jozefa robotníka z roku 1998 a dve základné školy – ZŠ Rázusova a ZŠ Komenského.
Doprava.
Hlavnou prístupovou cestou na sídlisko je Okružná ulica, ktorá odbočuje z cesty II/487. 
Verejnú dopravu zabezpečuje sieť MHD Čadca, linkami číslo 3 a 8, ktoré premávajú po okružnej trase centrum – Kýčerka – nemocnica – centrum (linka 3) a opačne (linka 8). Najbližšia železničná zastávka je Čadca zastávka na trati Čadca – Makov.